ระเบียบกรมโยธาธิการ ว่าด้วยการเปิดการจราจรเป็นครั้งคราวบนทางหลวงชนบทในเขตความรับผิดชอบของกรมโยธาธิการ พ.ศ. 2539
ระเบียบกรมโยธาธิการ
ระเบียบกรมโยธาธิการ
ว่าด้วยการปิดการจราจรเป็นครั้งคราว
บนทางหลวงชนบทในเขตความรับผิดชอบ
ของกรมโยธาธิการ
พ.ศ.
๒๕๓๙
----------------
 เพื่อให้การปิดการจราจรเป็นครั้งคราวบนทางหลวงชนบทในเขตความรับผิดชอบ
ของกรมโยธาธิการเป็นไปในแนวทางเดียวกัน
และเพื่อประโยชน์แก่งานทางหรือการจราจร หรือ
เพื่อความปลอดภัยบนทางหลวง อาศัยอำนาจตามความในมาตรา ๒๘
แห่งพระราชบัญญัติทาง
หลวง พ.ศ. ๒๕๓๕
อธิบดีกรมโยธาธิการในฐานะผู้อำนวยการทางหลวงชนบทในเขตความรับ
ผิดชอบของกรมโยธาธิการ จึงออกระเบียบไว้ ดังต่อไปนี้
 ข้อ
๑ ระเบียบนี้เรียกว่า
"ระเบียบกรมโยธาธิการว่าด้วยการปิดการจราจรเป็น
ครั้งคราวบนทางหลวงชนบทในเขตความรับผิดชอบของกรมโยธาธิการ
พ.ศ. ๒๕๓๙"
 ข้อ
๒
ในการปิดการจราจรเป็นครั้งคราวบนทางหลวงชนบทในเขตความรับ
ผิดชอบของกรมโยธาธิการ
ให้เจ้าพนักงานปิดประกาศแจ้งการดังกล่าว ณ บริเวณที่ปิดการจราจร 
และประชาสัมพันธ์ก่อนปิดการจราจรเป็นระยะเวลาไม่น้อยกว่า ๕
วันทำการ
 ข้อ
๓
ในกรณีที่มีความจำเป็นโดยเร่งด่วนต้องปิดการจราจรเป็นครั้งคราว
บนทางหลวงชนบทในเขตความรับผิดชอบของกรมโยธาธิการ
ให้เจ้าพนักงานแจ้งผู้ว่าราชการ
จังหวัด และหน่วยงานที่เกี่ยวข้องทราบภายใน ๓ วันทำการ
นับแต่วันที่ปิดประกาศปิดการจราจร
 ข้อ
๔
ให้ผู้อำนวยการกองสาธารณสถานและทางหลวงท้องถิ่นรักษาการตาม
ระเบียบนี้
 ข้อ
๕
ระเบียบนี้ให้ใช้บังคับตั้งแต่วันประกาศเป็นต้นไป

 ประกาศ
ณ วันที่ ๒๔ เมษายน พ.ศ. ๒๕๓๙
  ปรัชญา สูตะบุตร
  อธิบดีกรมโยธาธิการ
  
ในฐานะผู้อำนวยการทางหลวงชนบท
 ในเขตความรับผิดชอบของกรมโยธาธิการ

[รก.๒๕๓๙/๓๗ง/๒๘/๗ พฤษภาคม ๒๕๓๙]

 พรพิมล/พิมพ์
 ๒๔
ก.ค ๒๕๔๔